SUID-AFRIKAANSE RADIOLIGA 
SARLNUUS SONDAG 9 NOVEMBER 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 
MOONTLIKE KRAGDRAADKOMMUNIKASIE IN DIE RSA 


NOMINASIES VIR RAADSLEDE EN MOSIES VIR DIE ALGEMENE 
JAARVERGADERING INGEWAG 


SPESIALE GELEENTHEIDSTASIES ZSISALT EN ZSSBEN 
WAT HET ONLANGS OP DIE SON GEBEUR 
Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede. 
MOONTLIKE KRAGDRAADKOMMUNIKASIE 


As u onder die indruk was dat kragdraad-kommunikasie iets is wat in 
die buiteland gebeur is daar vir u nuus. In Sake-Beeld van Donderdag 
6 November is `n berig dat die kragdraadkommunikasie (PLC) deur die 
Tshwane-munsipaliteit (Pretoria) oorweeg word as `n sogenaamde metropoli- 
taanse telekommunikasienetwerk. “Daar is streke waar die vestiging van 'n 
konvensionele telefoonnetwerk net te duur is. Met PLC is die netwerk reeds 
daar in die vorm van kragdrade” aldus mnr Charles Kuun, lid van 'Tswhane se 
metropolitaanse raad. 


Die vraag ontstaan of daar al werklik ingegaan is op die probleme van radios- 
teurings wat met hierdie tipe van verspreiding gepaard gaan en hoe dit die 
radiokommunikasiegemeenskap gaan raak. 


NOMINASIES VIR RAADSLEDE EN MOSIES VIR DIE ALGEMENE 
JAARVERGADERING INGEWAG 


Die volgende Algemene Jaarvergadering van die SARL sal op 3 April 2004 gehou 
word en ter voorbereiding van die gebeurtenis word nominasies en mosies in- 
gewag. 


1. NOMINASIES VIR RAADSLEDE 


Daar is tans 4 vakatures op die Raad en ooreenkomstig Reël 16.2 word nomi- 
nasies gevra van lede van die SARL om die vakatures te vul. Indien meer as 4 
nominasies ontvang word, sal `n stemming gehou word. 


Elke nominasie moet die volgende insluit: 


1. Volle name, roepsein en adres van die genomineerde. 

2. `n Amateurverwante CV van hoogstens 200 woorde. 

3. `n Ondertekende deklarasie van die genomineerde dat hy/sy die nominasie 
sal aanvaar en op die Raad van die SARL sal dien indien verkies. 

4. Elke nominasie moet deur `n voorsteller en sekondant onderteken wees. 

5. Alleenlik volopbetaalde lede (Reël 16.3) van die SARL mag genomineer 
word, voorstel en sekondeer. 


Die nominasies moet die Sekretaris nie later nie as 30 November 2003 bereik. 
2. MOSIES VIR DIE ALGEMENE JAARVERGADERING 


Mosies vir voorlegging aan en bespreking tydens die Algemene Jaarvergadering 
van die SARL word vanaf lede ingewag. 


Elke mosie moet die volgende bevat: 


1. `n Duidelike beskrywing van die mosie. 
2. `n Motivering ter ondersteuning van die mosie. 
3. Elke mosie moet deur 'n voorsteller en sekondant onderteken wees. 


Die mosies moet die Sekretaris nie later as 16 Desember 2003 bereik nie. Tn 
beide gevalle moet die nominasies en mosies gepos of gefaks word aan: 


Die Sekretaris SARL Posbus 1721 Strubensvallei 1735 
Tel: 011 675 2393 Faks: 011 675 2793 
SPESIALE GELEENTHEIDSTASIE ZSISALT 


) 


n Groep amateurs uit Div 1, almal lid van die Boland Amateurradioklub, gaan 
gedurende die naweek van 21 tot 23 November `n spesiale stasie oprig by die 
Sterrewag te Sutherland in die Noord Kaapprovinsie van Suid Afrika, om die 
oprigting van die grootste teleskoop in die Suidelike halfrond bekend te stel aan 
amateurs wêreldwyd. Die geografiese posisie van die stasie sal wees 20%4838 O, 
32922746 S en hoogte 1759 m. 


Die stasie sal met, die roepsein ZSISALT (die akroniem vir South African Large 
Telescope) op die lug wees vanaf Vrydag 21 November tot Sondag 23 November. 


Alle HF-bande sal gebruik word en die stasie sal op foon, gelykgolf en digitale 
modusse aktief wees. 


Die groep sal bestaan uit die volgende amateurs: ZS1YT, ZS1KGC, ZUILR, 
ZS1OLI, ZS1SM, ZS1IKWV, ZR1JHD, ZS1ZL 


'n FM 2 m stasie (50 W na `n 13 el rigstaler) sal ook aktief wees op 145,500 vir 
moontlike kontakte op hierdie band. 


'n Spesiale OSL-kaart sal uitgereik word aan amateurs wat met diestasie kontak 
maak EN direk @SL aan ZSISALT, Posbus 273, STRAND, 7140. Vir meer 
inligting oor SALT, besoek die webwerf : www.salt.ac.za asook die webwerf van 
die Boland Amateurradioklub by www.asl.net/zslbak. 


Dit blyk dat sedert die nuus oor hierdie aktiwiteit bekend geraak het, dit aans- 
poring was tot nog aktiwiteit, luister dus na die volgende berig. 


ZSABEN GAAN KONTAK MAAK MET ZS1ISALT. 


Op Saterdag 22 November gaan lede van die Bloemfontein RAK vanaf die Boy- 
den Sterrewag net buite Bloemfontein die klubstasie ZSABFN bedien en kon- 
tak maak met ZS1ISALT by die Sutherland Sterrewag. Die Boyden Sterrewag 
huisves die 3de grootste teleskoop in Suid-Afrika. Nommers 1 en 2 is v Suther- 
land.olBoyden sal op 20, 40 en 2 meter aktief wees. 


KLUBNUUS 
SASOLBURG RADIOKLUB ZSASRK 


Die Sasolburg Radioklub het op 25 Oktober sy Algemene Jaarvergadering in die 
nuwe klubhuis by Boitjhorisong gehou en die nuwe bestuur as volg verkies: Voor- 
sitter: Riaan Greeff, ZS4PR; Onder-voorsitter: Henk Kruger, ZSANT; Sekreta- 
resse: Ronnél Kruger, ZRARNL; Tegnies: Johan Steyn, ZS4SS; Ockerd 'Tal- 
jaard, ZR6ZL en Frans Durand, ZS4AFD; Webmeester: Jaco Greyling, ZR6JCO; 
Tesourier en @RX-redakteur: Flip Britz, ZSAGE. 


WAT HET ONLANGS OP DIE SON GEBEUR 


Onlangse voortplantingstoestande was alles behalwe normaal as gevolg van 
gebeure op die son. Die volgende is wat Tad Cook, K7VVV, van Seattle, Wash- 
ington, in die jongste ARRL nuusbrief daaroor gerapporteer het: 


Verlede week se gebeure het opwinding veroorsaak, maar hierdie week se gebeure 
was definitief histories. Die grootste ontploffing ooit in ons sonnestelsel waarge- 
neem het op Dinsdag, 4 November, plaasgevind, toe 'n X28-klas fakkel vanuit 
sonvlek 486 ontplof het. Die fakkel het uitgebars net toe die sonvlek uit die sig- 
bare skyf sou roteer. Dit het beteken dat die uitstraling nie na die aarde gerig 
was nie, maar in 'n uitstekende posisie was vir waarneming. Die uitbarsting het 
X-straaldetektors op NOAA se Geostasionêre Operasionele OmgewingSatelliete 
versadig, en was so sterk dat die X28-waarde geskat moes word, soos ook met 
die sonvloedsyfer van 4 November gemaak moes word. 


Die fakkel het die waarnemingsatellite vir omtrent 13 minute tydens die piek 
van die gebeurtenis versadig, volgens Christopher Balch van NOAA SEG, wat 
met Tomas Hood, NWT7US, gepraat het. Die metings het by X17,4 gestaak. 
Die vlak van die fakkel is geskat deur die analisering van data van HESSI, die 
“High Energy Solar Spectroscopic Imager'. Die vorige keer dat `n groot fakkel X- 
straaldetektors versadig het was in April 2001 en toe was dit X-20, die hoogste 
vlak tot dan waargeneem. Hou in gedagte dat daar geen akkurate rekords vir 
fakkelintensiteit vir vroeër as 30 jaar gelede bestaan nie. 


Sonvlekgetalle vir 30 Oktober tot 5 november was 293, 266, 277, 174, 76, 79 en 
32, met 'n gemiddelde van 171. 10,7 cm vloed was 271.4, 248.9, 210.4, 190.4, 
166.9, 168 en 114, met `n gemiddelde van 195,7. 


DATUMS OM TE ONTHOU 


Die jaarlikse herdenkingsdiens vanoggend 9 November om 19:45. Amateurs word 
versoek om radiostilte tydens die uitsending te handhaaf. Die RAE werkswinkel, 
Saterdag 15 November. Vir nadere besonderhede kontak Peters Hers ZSGPHD 
by 083 445 4634 of per e-pos by zséphd@mweb.co.za. Spesiale geleentheidstasie 
ZS1ISALT, 21 tot 23 Novenber. Spesiale geleentheidstasie ZS4BFN ook op die 
lug vanaf die Boydensterrewag.op 22 November. Sluitingsdatum vir nominasies 
vir Raadslede, 30 November. Laaste dag vir indiening van mosies vir die SARL 
AJV, 16 Desember. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZS6NE, en gelees deur ...... VANUIË ........... AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


